Myllykoski

Myllykoski on taajama Kymen Keskilaaksossa aiemman Anjalankosken alueella.

Ymmärrä
Myllykoski on noin 5000 asukkaan teollisuustaajama Kymijoen rannalla. Joenrantataajamat Inkeroinen ja Myllykoski tunnetaan Kymen Keskilaaksona ja paikkakunnalla ilmestyy saman niminen paikallislehti. Myllykosken palveluihin kuuluu mm. päiväkoteja, kouluja, kauppoja, ravintola, hotelli, majatalo, huoltoasema ja kirjasto. Vapaa-ajanviettoon tarjoavat mahdollisuuksia hiihto- ja ulkoilureitit.

Tule
Myllykoskelle pääsee monella kulkuvälineellä. Jo muinaisina aikoina paikkakunnalle kuljettiin Kymijokea pitkin veneellä. Nykyään voi tulla vaikkapa kanootilla.Myllykoskelle tullaan myös polkupyörällä. Rautatie rakennettiin vientiteollisuuden tarpeisiin Kotkaan ja Haminaan. Haminaan ei kulje enää matkustajajunia, mutta lnja-autoyhteydet toimivat kaikista taajamista, Helsingistä ja maakuntakaupungeista. Anjalan Wredebyssä sijaitsee yksityinen pienlentokenttä, joka on mm. purjelentäjien suosiossa. Paikkakunta on Kaakkois-Suomessa ja mm. venäläisten matkailijoiden suosiossa.

Junalla
Myllykosken läpi kulkee Kouvola-Kotka rata. Helsingistä on hyvät junayhteydet Myllykosken asemalle. Kouvolan asemalta Myllykoskelle on 11 minuutin ja Inkeroisiin 16 minuutin matka. Kotkan satamasta matka Myllykoskelle kestää noin puoli tuntia.

Bussilla
Myllykoskelle kulkee useita linja-autovuoroja Keskustasta, Haminasta ja Kotkasta.

Autolla
Myllykoskelle pääsee autolla, Helsingin suunnalta ajamalla Valtatie 7 ja Valtatie 6:n kautta. Kouvolasta rantatietä pitkin Myllykoskelle on 12 kilometriä. Kotkasta matkaa on noin 40 km. Haminasta matkaa kertyy noin 30 km.

Liiku
Parhaiten täällä liikkuu polkupyörällä. Hyvät pyörätiet yhdistää Kouvolan, Myllykosken, Inkeroisten ja Kuusankosken taajamiin. Myllykoskella, Inkeroisissa, Anjalassa ja Sippolassa on hoidetut pururadat ja hiihtoladut. Anjalassa on Hepovuoren laskettelukeskus. Kymijoen varrella Koivusaaressa on Myllykosken maauimala. Anjalassa on myös maauimala. Sippolan Orijärvellä ja Saaramaalla on luonnonmukaiset uimarannat. Inkeroisissa on uimahalli.

Näe ja koe

 * Anjalankosken vanha kaupungintalon vieressä on Hasun hiihtäjäpatsas.
 * Kymijoenvarren rantatie yhdistää Myllykosken pyörätiellä Kouvolaan.
 * Museomajatalo Rauhala Inn on edelleen toimiva matkustajakoti.
 * Myllykosken kirkko valmistui vuonna 1936.
 * Myllykosken tsasouna on perinteinen ortodoksinen kappeli Saviniemessä.
 * Saviniemen urheilukentän Anjalankosken jalkapallostadionilla pelataan MYPA:n ottelut.

Tee
Myllykoskelle tullaan usein seuraamaan MYPA:n otteluita. Paikkakunnalla voi retkeillä ja kalastaa, marjastaa, sienestää ja vaan oleilla.

Osta
Sippolan Hirvelässä on juustola, jonka juustoja on myynnissä Myllykosken kaupoissa. Myllykoskella on perinteikäs Koivulan leipomo, joka on tunnettu mm. hyvästä ruisleivästään. Paikkakunnalla on myös myllyjä ja maatilakauppoja, joista saa tuoreita maataloustuotteita.

Syö
Paikkakunnalla on hyviä ruokapaikkoja, ravintoloita, kahviloita, pitserioita ja nakkikioskeja.

Baarit & pubit

 * Myllykoskella sijaitseva baari jossa myös terassi.
 * Kaipiasissa sijaitseva baari.

Yökerhot
Yökerhoja ei paikkakunnalla ole. Niitä löytyy Haminasta, Kouvolasta ja Kotkasta.

Edulliset

 *  Myllykosken rautatieaseman läheisyydessä sijaitseva majatalo tarjoaa perinteistä majoitusta 1-2 h huoneissa.

Keskihintaiset

 * Myllykosken keskustassa sijaitseva hotelli.

Pysy turvassa
Poliisi on Kouvolassa. Yleinen hätänumero 112 vastaa kaikkiin hätätapauksiin.

Pysy terveenä
Myllykosken Keltakankaalla on terveyskeskus.

Ota yhteyttä
Kouvolassa sijaitsee kaupungin matkailutoimisto.

Jatka matkaa
Naapurikaupunkeja ovat Lahti, Kotka, Hamina ja Lappeenranta. Lähin rajanylityspaikka on Vaalimaalla.